Source: https://politeia.org.ro/stiri-revista-presei/revista-presei-20-mai-2-libertatea-valoarea-suprema-ce-sta-la-baza-democratiei/61619/
Timestamp: 2019-12-14 21:41:07+00:00

Document:
Revista Presei – 20 mai. “Libertatea : valoarea supremă ce stă la baza democrației.” | PoliteiaWorld
Home » Stiri / Revista Presei	» Revista Presei – 20 mai. “Libertatea : valoarea supremă ce stă la baza democrației.”
Revista Presei – 20 mai. “Libertatea : valoarea supremă ce stă la baza democrației.”
20/05/2019 Autor desy.demeter Categorii: Stiri / Revista Presei
Buna dimineata intr-o zi de luni, 20 mai! În intervalul 20 mai, ora 12:00 – 21 mai, ora 06:00 meteorologii anunță cantități de apă însemnate, instabilitate atmosferică accentuată în cea mai mare parte a Transilvaniei, Maramureș, nordul și vestul Moldovei, Oltenia și nordul și nord-vestul Munteniei, instabilitatea atmosferică va fi temporar accentuată, se vor semnala averse ce vor avea și caracter torențial, descărcări electrice, vijelii și grindină. În intervale scurte de timp sau prin acumulare, se vor înregistra cantități de apă ce vor depăși 25 l/mp și pe arii restrânse 40… 60 l/mp. Bucuresti: innorat partial, 14/27 gr. C.
Sa nu ne facem iluzii deșarte! Cazul Liviu Dragnea, pe ordinea de zi de luni a Curții Constituționale și a Înaltei Curți de Casație și Justiție. Cazul Liviu Dragnea este luni pe ordinea de zi atât a Curții Constituționale (CCR), cât și a Înaltei Curți de Casație și Justiție (ÎCCJ). La CCR se judecă, din nou, sesizarea depusă de Florin Iordache, în numele lui Liviu Dragnea, prin care se solicită constatarea unui conflict juridic între Parlament şi Înalta Curte de Casaţie şi Justiţie pe tema completurilor specializate în dosare de corupţie, care ar putea avea ca efect reluarea procesului liderului PSD privind angajările fictive de la Protecția Copilului Teleorman, unde Dragnea a fost condamnat în primă instanță la 3 ani și jumătate de închisoare cu executare. Tot luni, CCR discută și sesizare PNL prin care se solicită respingerea ca inadmisibilă a cererii lui Iordache, pe motiv că acesta, în calitate de vicepreședinte al Camerei Deputaților, nu ar avea competența să introducă o acțiune la Curtea Constituțională privind un posibil conflict juridic, competență exclusivă a președintelui Camerei. La ÎCCJ se judecă, în apel, tocmai condamnarea primită de Liviu Dragnea în dosarul angajărilor fictive, după ce instanța supremă a decis pe 15 aprilie un nou termen după ce DNA a cerut completului să sesizeze CCR cu două excepții de neconstituționalitate. Integral pe G4Media
Kelemen Hunor spune că nu există un lider în zona Opoziţiei care să coaguleze o nouă majoritate: Ideea să-i omorâm pe PSD-işti şi pe cei de la ALDE e generoasă, dar ce se va întâmpla a doua zi? Preşedintele UDMR, Kelemen Hunor, a declarat duminică, la Satu Mare, că ideea de a înlătura de la guvernare coaliţia PSD – ALDE este “generoasă”, însă nu vede un lider politic din Opoziţie care să coaguleze o nouă majoritate. El a explicat, într-o conferinţă de presă, că formarea unei noi majorităţi în perioada dintre alegeri este legală şi constituţională, însă nu există un lider care să coaguleze o astfel de majoritate, notează Agerpres. “Pentru acest lucru ai nevoie de o idee, de un program sau de un lider, sau în cel mai bun caz ambele să existe, şi ideea să existe şi un program şi un lider politic. Ideea să îi omorâm pe PSD-işti şi pe cei de la ALDE e o idee generoasă, dar ce se va întâmpla a doua zi? Ok, ai făcut, ai rezolvat, în a doua zi ce urmează? Eu nu văd ideea în jurul căreia se poate forma o majoritate şi nu văd un lider. Nu există un lider în acest moment în zona Opoziţiei care are capacitatea politică, are autoritatea necesară, are viziunea necesară, moral stă extrem de puternic ca să coaguleze o majoritate. Eu nu văd un lider”, a declarat Kelemen Hunor. Preşedintele UDMR a opinat că niciun lider al principalelor partide din Opoziţie nu ar avea asemenea calităţi.Integral: https://www.hotnews.ro
O dezvăluire de la Liviu Avram. Avocatul României la CEDO a minţit Curtea de la Strasbourg ca să-l ajute pe Liviu Dragnea. Noul agent guvernamental al României pe lângă Curtea Europeană a Drepturilor Omului, Viorel Mocanu, a prezentat informaţii false instanţei de la Strasbourg, în încercarea de a-l ajuta pe reclamantul Liviu Dragnea. Liderul PSD a atacat la Strasbourg sentinţa de condamnare în dosarul Referendumul, unde a primit doi ani de închisoare cu suspendare. Principala reclamaţie formulată de Liviu Dragnea se referă la faptul că după pronunţarea sentinţei şi înainte de motivarea acesteia, doi dintre cei cinci magistraţi care l-au condamnat definitiv, Livia Stanciu şi Luminiţa Zglimbea, au apucat să se pensioneze, astfel încât aceştia nu au mai semnat morivarea sentinţei. În locul lor, potrivit legii, a semnat preşedintele Înaltei Curţi, Cristina Tarcea. Dragnea susţine că astfel nu a avut parte de un proces echitabil. O altă reclamaţie a lui Liviu Dragnea se referă la faptul că motivarea sentinţei sale a fost redactată de către magistratul-asistent care a participat la proces, Veronica Junger, şi nu de către unul dintre cei cinci judecători din complet. Şi în acest caz, Dragnea susţine că nu a avut parte de un proces echitabil. Ce spune legea Procedura de redactare şi motivare a sentinţelor este prevăzută în trei acte normative: două legi şi un regulament. Codul de procedură penală stabileşte cadrul general, valabil pentru toate instanţele: motivarea sentinţei se redactează de către unul dintre magistraţii care au participat la judecarea cauzei şi se semnează la final de către toţi ceilalţi. În cazul în care unul dintre judecători nu poate semna, în locul lui semnează preşedintele de complet sau, dacă acesta din urmă nu poate semna, atunci semnează preşedintele instanţei. O situaţie particulară există însă la Înalta Curte de Casaţie şi Justiţie, unde de gestionarea administrativă a dosarului nu se ocupă greferii, ci magistraţii-asistenţi, care sunt tot magistraţi de carieră şi, în plus, au şi un vot consultativ în stabilirea sentinţelor. Printr-o normă derogatorie de la Codul de procedură penală, Legea privind statutul magistraţilor prevede că, strict în cazul Înaltei Curţi, la solicitarea preşedintelui de complet, motivarea sentinţei o poate redacta şi magistratul-asistent care a participat la soluţionarea cauzei. Această prevedere este preluată întocmai şi în Regulamentul de funcţionare al Înaltei Curţi, unde sunt prevăzute în detaliu atribuţiile magistraţilor-asistenţi. Integral pe Adevarul
„Le Monde”: Lideri populiști, suspectați că s-au îmbogățit pe banii Bruxelles-ului. Liviu Dragnea, menționat în articol ….„În Est, scandalurile de corupție legate de fondurile europene se înmulțesc”, titrează cotidianul „Le Monde”, care publică sâmbătă, cu o săptămână înainte de alegerile europarlamentare, un articol amplu în care este menționat și Liviu Dragnea. Articolul este semnat de Blaise Gauquelin, corespondent regional, și de Jean-Baptiste Chastand, trimis special la Bruxelles. Mai mulți lideri eurosceptici sunt acuzați că s-au îmbogățit sau și-au îmbogățit rudele deturnând banii Bruxelles-ului, explică publicația franceză, văzută în general ca fiind apropiată mediilor de stânga. Iar „Le Monde” își argumentează afirmația cu mai multe exemple: un premier din Cehia riscă, din cauza unor astfel de suspiciuni, între cinci și zece ani de închisoare; liderul partidului aflat la putere în România este vizat de o anchetă pentru deturnare de fonduri; ginerele premierului Viktor Orban este acuzat că se îmbogățește din fondurile structurale europene grație legăturilor sale rudenie. În România, Liviu Dragnea, președintele PSD, este cercetat de la sfârșitul anului 2017 pentru deturnarea a 21 de milioane de euro din fonduri europene. Sub mandatul său, Bucureștiul și-a sporit reformele controversate menite să slăbească legislația anticorupție. Confruntat cu criticile venite dinspre Bruxelles, liderul stângii românești nu ezită să recurgă din ce în ce mai mult la discursuri suveraniste, scrie „Le Monde”. În Ungaria naționalistului Viktor Orban, prietenul din copilărie al premierului, Lőrinc Mészáros, a devenit cel mai bogat om din țară câștigând pe rând licitațiile pentru fonduri europene, în timp ce o societate deținută cândva de Istvan Tiborcz, ginerele premierului, a fost incriminată de OLAF în 2018 pentru că ar fi pus la cale o schemă de fraudă organizată pe piața iluminatului public. Miza unor astfel de scandaluri este importantă pentru scrutinul din 26 mai: viitorii eurodeputați vor trebui să negocieze viitorul buget pentru fondurile regionale corespunzător perioadei 2021-2027. Integral: https://www.digi24.ro
Dorina Rusu, membră CNA: Apariția lui Liviu Dragnea, pentru a doua oară în aceasta campanie, la emisiunea Viata satului, este cea mai gravă sfidare a legii din partea TVR ”Apariția președintelui PSD Liviu Dragnea, pentru a doua oară în aceasta campanie electorală, la emisiunea Viata satului de la TVR, este cea mai gravă sfidare a legii din partea televiziunii publice”, acuză Dorina Rusu, membră a Consiliului Național al Audiovizualului.”După ce în Viața satului de duminica trecută, prin prezența în emisiune a lui Liviu Dragnea și a lui Petre Daea,TVR a făcut campanie electorală pentru Partidul Social Democrat fără să marcheze emisiunea ca atare și fără a asigura echidistanta și pluralismul de opinii, încâlcand deliberat legislația electorală, acum revine cu aceeași încălcare, arătând că pentru conducerea TVR nu contează legea, ci slugărcinia fată de șeful partidului de la putere. Conducerea TVR și realizatorii emisiunii iau legea în bătaie de joc când il invită pe Liviu Dragnea pentru a-și face campanie electorală într-una din emisiunile cu cea mai mare audiență ale postului public. TVR face jocuri politice care o îndepărteaza total de misiunea sa de a servi interesul public și o transformă în instrumentul PSD. Nu este prima dată cand emsiunea Viața satului este folosită în campania electorală, dar de aceasta dată sfidarea legii depășește orice limită. TVR a redevenit ceea ce era în 1990, când slujea interesele FSN”, spune Dorina Rusu. Integral: https://www.hotnews.ro
Cum arată campania electorală pentru alegerile europarlamentare în Germania și cum arată la noi în România În vreme ce România se zbate mai departe în programa națională, în certuri, conflicte, mitinguri eșuate și huiduite, prezentând astfel imaginea unei țări divizate, răzvrătite, obosite de manipulările și subcultura, pe care nici oamenii simpli de la țară nu o mai acceptă, în Europa occidentală campania pentru alegerile europarlamentare este una decentă, fără atacuri infantile sau închipuite la persoană, ci cu programe serioase, argumentate, explicate, mai ales în conceptele partidelor germane serioase. Există evident multe pancarte provocatoare prin toate cotloanele orașelor și satelor, pentru a atrage cât mai mulți votanți, multe dintre ele au ca temă migranții, migrația ilegală, drepturile străinilor. Mitinguri sau discuții cu scântei în mass media nu știu să fi fost până la această oră-ar fi oricum nespecific Germaniei. Dezbaterile care au loc în mass media sunt dezbateri pe idei, fără atacuri la persoana, averea, trecutul sau achizițiile private ale vreunui candidat, confruntarea politică într-o țară civilizată are loc doar la nivelul ideilor și conceptelor politice (pentru bazaconii de tipul suspiciunii privind săvârșirea vreunor infracțiuni există organe penale, care pot și trebuie sesizate, de îndată ce există vreo dovadă clară cu privire la săvârșirea vreunei astfel de fapte). Pentru că îmi doresc să dau o mână de ajutor României la aceste alegeri europarlamentare, mi-a venit ideea că aș putea face măcar o succintă prezentare a programelor electorale din Germania din această campanie pentru a le prezenta românilor și o altfel de viziune, care cred că este corectă, asupra unor alegeri, asupra unor idei legate de scopul adevărat, asupra mizei reale a acestor alegeri. În continuare voi lua spre exemplificare programele electorale ale unor partide importante, care reprezintă principalele direcții politice în Germania: die Grünen (Verzii-partid de centru stânga), SPD (partid de stânga), CSU (partid de centru dreapta), Afd (extremă dreaptă)….Principalele puncte ale programului sunt: 1. Protecția mediului. Partidul Verzilor consideră că Europa trebuie să fie un model pentru întreaga lume. Soluția lor la această problemă este energia regenerabilă în domenii precum consumul casnic și industrial de energie electrică, încălzirea locuințelor, mobilitatea-adică transportul. Din 2050 trebuie să existe numai energie regenerabilă produsă de vânt și de soare. Vor să realizeze o singură rețea electrică europeană. Șomerii rezultați din închiderea centralelor pe cărbune sau a celor atomice să fie recalificați din bani europeni. Agricultura trebuie să fie un domeniu sănătos atât pentru natură cât și pentru animale. Trebuie să fie respectate regulile protecției mediului în toate țările europene și este necesar să nu mai fie folosită nici o formă de otravă chimică pentru sol. Alimentele din magazine, care nu mai sunt proaspete, nu trebuie aruncate, ci oferite, donate oamenilor care au nevoie de ele. 2. Munca și banii. Scopul este ca cetățenilor să le meargă bine în Europa, să aibă prosperitate, să aibă un loc de muncă și să-și asigure un trai decent din munca lor. Legat de fondurile europene acestea trebuie să acopere financiar cheltuieli precum cele legate de străzi, șinele de tren, anume ceea ce leagă infrastructura europeană. Protecția climatică, energia regenerabilă în toate țările UE sunt elemente esențiale pentru acest partid. 3. Drepturile omului și democrația. Acest partid dorește mai multe drepturi pentru cetățeni, mai multă democrație, mai multă egalitate de șanse, respect pentru drepturile omului. Verzii doresc să condiționeze fondurile structurale europene de respectarea democrației și a drepturilor omului….Din curiozitate am verificat și website-urile partidelor noastre. În afară de listele de candidați și eventual de CV-urile acestora (PSD, PNL), prea multe legături cu alegerile europarlamentare nu am văzut decât la trei formațiuni politice, și anume la Alianța USR-Plus 2020, la Pro România există o secțiune la viziunea lor legată de instituțiile europene și la PMP. Nu doresc să fac reclamă electorală nimănui, dar uitați-vă pe net, acesta este adevărul. Aceștia sunt singurii care au structurat niște idei, concepte pentru Europa și prin ea, pentru români. Probabil că la mitingurile la care participă, restul partidelor își expun ideile liber, dar atenție, sunt aceste idei pentru francezi, germani, cehi, lituanieni, slovaci, italieni, englezi, unguri sau vorbesc numai despre ce pot face ei pentru români? Să înțelegem faptul că, prin postarea online a listei cu candidați, aceștia sunt pentru partide valoare în sine pentru Europa? Dar ”programul de guvernare al Europei” oare îl vor prezenta, de exemplu, PSD-ul, după alegeri? Vom trăi și vom vedea! Integral: http://www.contributors.ro
Ștampile Ce de kitsch-uri avem luna asta: alegeri, referendum, sondaje, mitinguri, manele. E ceva să-i vezi pe politicieni dându-se peste cap ca să ne facă pe plac: se pupă cu bătrânii, se pozează cu tinerii, se prefac că le ascultă păsurile, se închină la icoane, se prind în horă. La un miting USR-PLUS, candidatul Dragoș Pâslaru a dansat în stradă atât de înfocat încât părea cam apucat. Deplasată (total) la Nucet, Dăncilă le-a spus sătenilor (în plină campanie pentru PE) cu glas tare: “Vreau să vorbim de mândria de a fi român, să nu dăm socoteală la Bruxelles”. Săraca, de când a învățat fraza cu socoteala o repetă tot timpul. Vrei nu vrei dai de socoteala ei. Iar socoteala ei chiar nu se potrivește cu cea de la Bruxelles – unde PSD e mereu în ofsaid. La mitingurile PNL unde Rareș Bogdan se tot răstește la “ciuma roșie”, Ludovic Orban a pretins că “fiecare român are nevoie de PNL”. Ei, aș. Fiecare român are atâtea nevoi încât un partid (fie el și PNL) e ultimul lucru de care are nevoie. Orban susține însă că “glonțul de argint”, adică ștampila, este la electorat, care poate trage astfel în corupți. Da, dar glonțul de aur este în altă parte – așa că după ce votează, electoratul iese mereu rănit. Potrivit sondajelor, PNL și PSD sunt cam la egalitate – iar într-unul din ele Tăriceanu apare brusc în turul 2 la egalitate (42%) cu Iohannis. Orice sondaj născocește ce lider vrea: Derbedeus ex-machina. Tăriceanu tocmai și-a dorit o dezbatere serioasă despre droguri. Hop și Drognea! Așa când le privești, niciun partid nu merită să câștige alegerile – dar PSD merită să le piardă. Cu ALDE după el, ca boul după vițel și Nicolicea după Tudorel….În aceste spectacole electorale, a apărut și un numar de circ: actorul Stanoevici vrea să candideze la președinție din partea Circului de Stat, unde e director – întrucât “are o datorie de conștiință față de țară și o datorie de suflet față de mama sa”. Ei, îi ștergem datoriile, numai să rămână la circ. Să stea în cușca lui. Avem și așa destule lighioane politice turbate. Integral: https://revista22.ro
Inițiativa România: 38 de candidați eligibili cu probleme de integritate, adversari ai statului de drept sau ai valorilor europene vor să ajungă în Parlamentul European Mișcarea civică Inițiativa România a lansat duminică site-ul www.romania-alege.ro, avertizând că 38 de candidați eligibili cu probleme de integritate, adversari ai statului de drept sau ai valorilor europene vor să ajungă în Parlamentul European. Mișcarea Civică a analizat 75 de candidați eligibili (cu șanse de a primi un mandat de europarlamentar), în baza sondajelor de opinie, realizate până la mijlocul lunii aprilie. Este vorba de 15 candidati din partea Partidului Social Democrat, 15 candidați din partea Partidului Național Liberal, 12 candidați din partea Alianței 2020 USR PLUS, 8 candidați din partea Alianței Democraților și Liberalilor – ALDE, 6 candidați din partea Partidului Mișcarea Populară, 6 candidați din partea Partidului PRO România, 4 candidați din partea Uniuni Democrate Maghiare din România, câte un candidat din partea Partidului PRODEMO, Partidului România Unită, Partidului Socialist Român, Partidului Social Democrat Independent, Uniunii Naționale pentru Progresul României, Blocului Unității Naționale – BUN, candidații independenți, Gregoriana-Carmen Tudoran, George-Nicolae Simion, Peter Costea.Pentru fiecare dintre candidați s-a făcut o evaluare de risc pe baza informațiilor privind integritatea (e.g. probleme penale, incompatibilități, conflicte de interese sau alte fapte grave), atitudinea față de statul de drept (e.g. inițiative legislative de amputare a puterii judecătorești sau de dezincriminare a unor fapte penale în interes partinic, voturi împotriva cererilor parchetelor de ridicare a imunității parlamentarilor, voturi pentru modifcarea Codurilor Penale și legilor justiției din ultimii ani) și atitudinea față de valorile europene (declarații și inițiative, acțiuni împotriva demnității umane, libertății, democrației, egalității, drepturilor omului). Rezultatele statistice sunt următoarele: –14 candidați dintre cei 15 candidați eligibili ai PSD sunt în cel puțin una dintre aceste situații: au probleme de integritate publică, au întreprins acțiuni /declarații împotriva statului de drept sau împotriva valorilor europene.-7 candidați dintre cei 8 candidați eligibili ai ALDE sunt în cel puțin una dintre aceste situații: au probleme de integritate publică, au întreprins acțiuni /declarații împotriva statului de drept sau împotriva valorilor europene. –5 candidați dintre cei 15 candidați eligibili din partea PNL sunt în cel puțin una dintre aceste situații: au probleme de integritate publică, au întreprins acțiuni /declarații împotriva valorilor europene. –3 candidați dintre cei 6 candidați eligibili ai PRO România sunt în cel puțin una dintre aceste situații: au probleme de integritate publică, au întreprins acțiuni /declarații împotriva statului de drept sau împotriva valorilor europene. –2 candidați dintre cei 6 candidați eligibili ai PMP sunt în cel puțin una dintre aceste situații: au probleme de integritate publică, au întreprins acțiuni /declarații împotriva statului de drept sau împotriva valorilor europene. –1 candidat dintre cei 12 candidați eligibili ai Alianței 2020 USR PLUS a avut declarații împotriva valorilor europene. Integral: https://www.g4media.ro
Votăm Votăm pentru libertate, pentru frumusețe, pentru demnitate. Într-o vreme a minciunii votăm pentru adevăr. Adevărul nu stă în dubă. Votăm cu milă pentru cei traumatizați pe viață de comunism: orbi sufletește, ciungi de membrele rațiunii, muți de privirea sinceră. Votăm plângând, pentru că știm că va exista suferință. Deși meritată, ea va durea, niște oameni vor fi loviți, făcătorii de rău, impostorii, lacomii, hoții. Cei care ne-au mințit manipulându-ne că votul contează vor vedea că votul contează. Vor fi zdrobiți de propria lor minciună experimentală pentru “educarea” României. Eram educați deja, nu aveam nevoie de toată această porcărie din ultimii ani. România nu avea nevoie de acest experiment al haosului, al agresiunii, al dictaturii proștilor. Ar fi fost de ajuns un singur Cuvânt. Dar nimeni nu a fost capabil să îl spună, nici măcar Patriarhul Daniel, nici măcar Papa. Am fost prea lași cu toții. Ne-au interesat instituțiile, acoperișurile, nu persoanele și vețile lor, planurile gândirii noastre așa-zis înțelepte Despre oamenii politici nici nu are rost să discutăm, cu ochii doar după plăceri și bani de câteva luni au început să dea interviuri că fac ceva. Ce chestie ! În medie românul e inteligent și are rost să i te adresezi, care va să zică. Cu toții au înțeles de la început, dar le-a fost frică, de bani, de “siguranța” națională. Votăm ca să le arătăm că sunt niște proști, că nu suntem nesimțiți cum cred ei, aleșii, specialii. La judecata de apoi vom fi toți goi în fața lui Dumnezeu. Nici unul nu va avea grade pe umăr, nici mitră, nici vilă, nici domeniu de vânătoare. Avem libertate, avem drepturi, votăm. Sub unii dintre noi s-au pus bombe și au fost aruncați în aer, acum un an în Malta. Alții au fost azi arestați. Nu ne interesează reduceri, nu ne interesează vouchere pentru honoris causa al infractorilor, transport cu avioane în iad, sex tradițional, hore ale imbecilității, o lume horcăind cu țuica la nas în așteptarea lui Ceaușescu, zeul pomenit în sfinte Liturghii decenii. Ne e scârbă de oameni ca Dragnea și Putin. Ne e greață de Andronescu și Tăriceanu. Năstase ne provoacă vomă, iar eiusdem farinae, cloaca imposturii, microorganismele care se hrănesc din orice deșeu, din orice pată fecală din instituții, nu există câtă vreme nu se pocăiesc de dezastrul adus fiecărui om din această țară prin faptele lor. La pușcărie. Nu ne interesează criminalii, profesioniștii hoției, șpăgarii, leneșii, mafia care calcă în picioare orice, vânduții diavolului, privilegiații paradisurilor fiscale, abonații banilor de coordonare din fonduri europene. Unde e datoria iubirii semenilor ? În noi, nu în aceste javre. Votăm pentru libertate, pentru frumusețe, pentru demnitate. Într-o vreme a minciunii votăm pentru adevăr. Adevărul nu stă în dubă. Integral: http://www.contributors.ro
Alianța 2020 USR PLUS, critici dure la adresa poliției după blocarea municipiului Târgoviște pentru mitingul PSD: Un nou abuz al PSD. Poliția Română, transformată în garda personală a lui Liviu Dragnea Alianța 2020 USR PLUS a criticat dur duminică închiderea municipiului Târgoviște de către poliție, considerând că este inacceptabil ca un oraș întreg, care este și reședință de județ, să fie blocat pentru că PSD organizează un miting electoral, iar Liviu Dragnea nu vrea să fie deranjat de opiniile românilor care s-au săturat de modul autoritar și dezastruos în care guvernează de aproape doi ani și jumătate. Cele două partide au subliniat că, după Topoloveni, PSD continuă seria abuzurilor, închizând practic un oraș întreg în beneficiul personal al lui Liviu Dragnea. Alianța 2020 a arătat că, ”pentru liniștea baronului roșu care se visează stăpân pe întreaga Românie”, echipajele din subordinea ministrului Carmen Dan i-au împiedicat pe români să circule liber, singurele autovehicule care au primit voie să intre în municipiul Târgoviște fiind autocarele cu participanții la mitingul PSD.„Cerem Poliției Române să nu se mai comporte ca o agenție de pază și protecție a PSD și a lui Liviu Dragnea. Baronului de Teleorman îi cerem ca, în cazul în care se teme de oameni și de opiniile lor, să nu mai organizeze mitinguri. Sub guvernarea PSD, România se întoarce în vremurile de tristă amintire, când oamenilor le era interzis să circule liber, să aibă opinii și să și le exprime”, a declarat președintele USR, Dan Barna.„Liviu Dragnea și PSD nu înțeleg că românii nu mai acceptă să fie conduși prin frică și teroare, nu mai acceptă să le spună partidul ce și când să gândească. Liviu Dragnea și PSD trebuie să accepte că minciunile repetate zi de zi nu i-au păcălit pe români și că momentul decontului politic se apropie”, a declarat și președintele PLUS, Dacian Cioloș. Integral: https://www.g4media.ro
Cristi Danilet-judecator: Oameni sancționați pentru postări pe FB sau lasere pe clădiri, oameni amenințați cu dosare penale dacă ies la proteste, oameni care au accesul interzis în orașe dacă nu strigă pentru unii, oameni băgați în dube dacă strigă împotriva altora – să nu creadă cineva că noi, magistrații, nu vedem toate astea și nu înțelegem ce se întâmplă în România. Doar că statutul nu ne permite să comentăm public pentru a nu fi acuzați că intrăm în anumite jocuri politice. Însă ne vom bate ca DREPTURILE OMULUI sa fie respectate, căci numai așa poate fi protejată LIBERTATEA, aceasta fiind valoarea supremă ce stă la baza DEMOCRAȚIEI. Iar cât timp JUSTIȚIA va fi independentă, oamenii pot fi siguri că drepturile lor legitime vor fi ocrotite, iar abuzurile vor fi sancționate. Iată, de asta voi ieși #șîeu la vot pe #26mai, iar la referendum voi vota #DA la cele două întrebări: este un DA pentru justiție și un DA pentru continuarea luptei împotriva corupției. Sursa: https://www.facebook.com
Timișoara 2021 – Povești de cartier. De la fantoma Revoluției la Aouăleu! Scârț! “invizibilii” și comunismul – reportaj Perspektiva Istorie, fabrici abandonate și locuri “invizibile”. Timișoara. Timișoara 2021 înseamnă a băga în seamă toate cartierele orașului. Titlul de capitală culturală ar trebui să ofere resurse pentru reabilitarea arhitecturii crepusculare. Din Cetate unde e vopsit gardul și clădirile se fălesc în soare, unde treci pe lângă Memorialul Revoluției, dai în cartierul Traian cu fațade scorojite. Mergi în Iosefin și vezi arhitectură de la 1900 care așteaptă să fie salvată din paragină. Ajungi în Elisabetin și cobori în beciul istoriei, la Muzeul consumatorului comunist. Uite ce povești de cartier am eu din Timișoara. Cetate. Pe centru! Cetatea Timișoarei a fost pe rând castru roman, cetate avară, angevină, a Huniazilor, a otomanilor și a habsburgilor. E veche din moși-strămoși. Istoria a virat optimist pe pavajul străzilor de-aici….E centrul Timișoarei. Azi vezi clădiri dichisite, cafenele, restaurante fancy. Clopotele bat în amurg. Florile din Piața Unirii sunt udate cu stropitori de autoritățile locale. Piatra și decorațiunile de fațade îți arată că ești în zona aristocrată….Cartierul Traian / Fabrică. Despre niște băieți care fac teatru documentar Pe vremuri, în secolul al XVIII-lea, au fost construite fabrici în cartier. I se zicea “cartierul comercianților” pentru că aici găseai ateliere meșteșugărești și magazine. Timișorenii dădeau năvală în Fabric să petreacă. Se-mbulzeau în crâșme, cafenele, restaurante. O zicală din popor spunea: “Toate cele bune vin din Fabric, apa de băut, pâinea, berea și caii frumoși”. În 2019 sub rafale de ploaie cartierul e o ruină. Tencuială scorojită pe fațade vechi de clădiri. O Piață unde nu pășește nici țipenie de om. Se zice că aici, în cartierul Traian din Timișoara, e piața groazei. …Cartierul Freidorf. Cultură la periferie Zonă de la marginea Timișoarei. În presă citești că e o “junglă urbană”. La fel ca-n Traian, pe străzi lăturalnice și-n clădiri delabrate, se concentrează rasismul, e zonă de pus etichete. Oamenii bogați patrulează cu câinii. Și ce fac țiganii / romii? Au încercat să-și creeze o comunitate. În ghena Freidorf, dacă privești din punctul de obsevație al centrului Timișoarei unde cafenelele și barurile sunt apretate, lună de curate. Ce va face Solidart? Pop-up shows pentru lumea care nu iese din cartier, ăia care stau stivuiți în case. …Știi, pozele alea decolorate înspre vernil, agățate și în săli de clăsă în școală. Ceaușeștii au trăsăturile retușate fotografic. Apoi vezi afișe comuniste cu munca: despre ochelari de protecție, despre polizor, utilaje, fabrici. Ilustrate cu desene în care eroul muncitor e desenat naiv ca-n vechile abecedare. “Respectați normele și tehnica securității”. Benzi desenate din R.S.R. O gheată de patină de piele cu șiret. Păpuși cu peruci horror și ponei pe roți roșu strident din plastic. Televizor cu tub catodic, Scânteia, mileuri, bibelouri cu îngeri, gazeta de perete a organizației de bază P.C.R., cântare vechi, sifoane, ceasuri, ibric, lampa cu gaz, mașina de tocat carne dispusă direct pe mușamale, pâlnii, afiș cu Mitică Popescu, reclame la Universal Tractor România, un caiet cu spiră, un permis de conducere al unui ins, un carnet roșu de partid. Almanah, ghiozdan pe model vechi din piele groasă cu băiere, set de matematică, fotografii alb-negru în care copiii și familia zâmbesc forțat și fantomatic. Am urcat înapoi unde nu mai eram în beznă din vertijul de obiecte. M-am trezit. E simbolic contrastul: azi în Timișoara, mâine-n toată țara și uite-așa s-a extirpat buba comunistă care ne-a damblagit și cultura și clădirile și creierul. Și uite de-asta orașul își poartă brasarda de capitală culturală cu stil.Integral: https://www.hotnews.ro
CCR, in fata recidivei pentru favorizarea lui Dragnea. CCR ar putea decide astazi sa-l scape pe Liviu Dragnea, dar si pe multi alti infractori de condamnarile pentru coruptie pronuntate de completurile de 3 ale ICCJ care nu au fost declarate explicit ca specializate pe coruptie. Adica o reeditare a facaturii care a dus la dinamitarea completurilor de 5 ICCJ cu care CCR l-a scapat pe Dragnea de completul total neconvenabil care urma sa-i judece apelul in cazul Bombonica. Daca dupa doua amanari, CCR va admite sesizarea formulata de Florin Iordache, in conditiile in care ea insasi face obiectul unei sesizari a CCR, ar insemna ca procesul lui Dragnea se va relua de la punctul zero al primei instante, nu numai cu indepartarea substantiala a unei solutii, ci si cu un mare risc de implinire a prescriptiei, mai ales daca modificarile Codului penal vor intra in vigoare. Primele doua amanari au fost impuse de trei judecatori – Stanciu, Morar si Minea, situatie care se poate repeta pentru ca, potrivit Legii 47, daca minimum trei judecatori cer amanare, ea este obligatorie, presedintele urmand sa stabilesca doar data noului termen. Presiunea e mare. Nu doar pentru ca apelul lui Dragnea se apropie si el de final, ci mai ales pentru ca la CCR se apropie si mai vertiginos de schimbarea de componenta. Primul care va iesi este chiar raportorul in cazul completurilor de 3, judecatorul Petre Lazaroiu, unul dintre cei mai mari sustinatori ai cauzelor PSD, inclusiv acesta, desigur. Daca pana pe 9 iunie, cand se termina mandatul dlui Lazaroiu si incepe cel al prof. Simina Tanasescu, decizia nu e luata, cauza se repune pe rol si este rejudecata in noua componenta. Exista informatii in spatiul public ca doi dintre judecatorii care se pregatesc sa plece ar urma sa primeasca de la PSD alte functii. Pentru competenta lor, desigur. Si ce dovada mai serioasa de competenta decat sa duci la capat speta care-l scapa pe Dragnea? Sau de incompetenta, daca nu duci speta la bun sfarsit? Integral pe Ziare.com
România, lecție de demnitate dată Europei: Nu ne-am calificat în finala Eurovision Pentru prima oară în mulți ani România a dat dovadă de demnitate în Europa și nu s-a calificat la circul penibil numit Eurovision. Reprezentanta României, Ester Peroni, a avut parte de un recital modest, tern și lipsit de ambiții ceea ce ne-a asigurat un loc în afara finalei ce va avea loc la Tel Aviv. „Am dat astăzi o lecție de demnitate întregii Europe, întregii lumi. Nu ne-am calificat și astfel nu vom mai avea un reprezentant să se facă de râs pe-acolo în comicăria aia de concurs. Părăsim competiția cu fruntea sus, știind că măcar n-o să ne știe lumea ca „țara aia cu transexualul cu barbă” sau „țara aia cu transexualul fără barbă”, a declarat Horia Moculescu, cel care a compus până acum 7000 de melodii pentru Eurovision. Integral: https://www.timesnewroman.ro
Va uram o zi calmă și….cu soare 🙂 (@Desy si @Cetatean)
32 Raspunsuri la Revista Presei – 20 mai. “Libertatea : valoarea supremă ce stă la baza democrației.”
Tzepelica20/05/2019 at 08:56
Kelemen Hunor are dreptate:
“Eu nu văd ideea în jurul căreia se poate forma o majoritate şi nu văd un lider. Nu există un lider în acest moment în zona Opoziţiei care are capacitatea politică, are autoritatea necesară, are viziunea necesară, moral stă extrem de puternic ca să coaguleze o majoritate. Eu nu văd un lider”.
Liberalii si-au pus in fruntea partidului niste caraghiosi, Ciolos e mult prea modest/rezervat, USR-istii n-au notorietate, inca.
Mai mult decat atat, se mai si ataca intre ei, in loc sa puna tunurile pe PSD-ALDE.
Mar20/05/2019 at 09:16
Este incredibil cât de jos au ajuns să se coboare, cât de mizerabile pot fi slugile lui Pablito. Aproape zilnic am impresia că m-am întors în anii ’80, mai lipsesc micii detalii ca să fie fix ca în acea perioadă.
https://www.g4media.ro/gimnasta-corina-ungureanu-dupa-o-intalnire-pe-aeroport-cu-ministrul-tineretului-mi-a-spus-ca-nu-ma-respecta-ca-om-ati-fost-mai-mic-ca-mine-chiar-daca-eu-am-165-m.html
”Am vorbit cam 10 minute. Eu insotita de o gimnasta de 10 ani si dumnealui de catre doua persoane, restul delegatiei PSD asistau de la distanta. Nu mi-a fost dat pana acum sa intalnesc un om politic si am intalnit destui…sa-mi vorbeasca cu atata lipsa de respect!!!”
radu220/05/2019 at 10:04
Buna ziua. Probabil amana pana pe 27-28 mai si in functie de rezultatele de la europarlamentare transeaza problema. Daca nu cumva intre timp CCR ii salveaza pe judecatori si totul se reia de la zero.
depemures20/05/2019 at 11:05
Ceva s-a petrecut. Flausatul este disperat. Au livrat americanos informatii beton ?
A A20/05/2019 at 12:03
Hai cu aplicarea directa si imediata a articolului 118 din Constitutie
“(1) Armata este subordonată exclusiv voinţei poporului pentru garantarea suveranităţii, a independenţei şi a unităţii statului, a integrităţii teritoriale a ţării şi a democraţiei constituţionale…”
https://www.g4media.ro/surse-parchetul-militar-s-a-autosesizat-in-cazul-jandarmilor-care-i-au-luat-cu-duba-pe-protestatarii-anti-dragnea-de-la-topoloveni.html
Mar20/05/2019 at 12:16
O altă sursă, cea ce înseamnă certitudine. – ”Surse judiciare au declarat pentru HotNews.ro că Parchetul Militar de pe lângă Tribunalul Militar București s-a sesizat în acest caz încă de vineri, în urma imaginilor apărute în spațiul public cu cei 10 protestatari ridicați de jandarmi și duși la Poliție pentru audieri.
Dosarul a fost deschis in rem, pentru trei infracțiuni – abuz în serviciu, purtare abuzivă și lipsire de libertate.”
https://www.hotnews.ro/stiri-esential-23151755-parchetul-militar-autosesizat-cazul-incidentelor-topoloveni-unde-jandarmii-ridicat-dus-dubele-politie-protestatarii-care-asteptau-dragnea.htm
depemures20/05/2019 at 12:13
Încă nu s-a deranjat nimeni să meragă până la Uzun.
Patriotul dragnea tot mai “apreciat”.
“Vizita premierului maghiar la Washington a fost prilejul pentru ca Budapesta să-i dea încă o palmă României, o ţară aflată într-o degringoladă instituţională fără precedent. Viktor Orban a atacat la Casa Albă poziţia noastră de pilon al flancului Estic şi, profitând de declaraţiile anti-occidentale vituperate în campanie de Liviu Dragnea, Orban a pus sub semnul întrebării şi seriozitatea Parteneriatului Strategic dintre România şi SUA, scrie Vlad Epurescu, analist sector energetic, pe blogul său de pe adevarul.ro.
desy.demeter20/05/2019 at 13:20
“CCR amana pentru a patra oara decizia in cazul completurilor specializate
Curtea Constitutionala a Romaniei (CCR) a amanat pentru 5 iunie decizia asupra conflictului dintre Parlament si Inalta Curte de Casatie si Justitie (ICCJ) pe tema constituirii completurilor specializate in cazurile de coruptie, sesizare facuta de Florin Iordache. Este a patra oara cand CCR amana decizia.
Curtea trebuiea sa precizeze daca presedintele Camerei Deputatilor isi poate delega atributia de sesizare a CCR catre unul dintre vicepresedinti….”
http://www.ziare.com/liviu-dragnea/dna/ccr-amana-pentru-a-patra-oara-decizia-in-cazul-completurilor-specializate-1562168
Intamplator20/05/2019 at 13:52
Buna ziua CCR și ICCJ așteaptă sa vadă care “clipește prima”….condamnarea lui Dragnea se poate transa simplu=duminica la vot
A A20/05/2019 at 14:14
Doi “rahati clipind” de institutii, din pacate. Ambele au devenit irelevante pentru justitie si total compromise.
desy.demeter20/05/2019 at 15:04
“Procurorii europeni contesta Sectia Speciala a Adinei Florea: Infiintarea ei incalca un principiu fundamental
“CCPE se indoieste profund ca infiintarea Sectiei de investigare a infractiunilor din Justitie va ajuta in vreun fel anchetele in cazul membrilor unei anumite profesii – procurori si judecatori. Infiintarea unei structuri speciale poate fi considerata o incalcare a principiului egalitatii in fata legii.
Problema in astfel de cazuri nu e a apartenentei la o breasla, ci a faptelor de care sunt acuzati ca le-au comis. Astfel, un parchet obisnuit poate instrumenta cazurile care vizeaza procurori si judecatori”, considera procurorii europeni, care adauga ca nici numarul de dosare in care sunt vizati magistrati in Romania nu justifica infiintarea unei sectii speciale care sa se ocupe de ele.
CCPE este o autoritate consultativa a Consiliului Europei cu privire la aspecte legate de independenta, impartialitatea si statutul procurorilor….”
http://www.ziare.com/stiri/procuror/procurorii-europeni-contesta-sectia-speciala-a-adinei-florea-infiintarea-ei-incalca-un-principiu-fundamental-1562229
cedric20/05/2019 at 16:46
Se pare ca soarta lui Dragnea e pecetluita!
Cat de spre amicul sau Mazare, nu-mi vine sa cred ca e adevarat!
https://ziaristii.com/mazare-face-circ-aeroportul-din-paris-azilul-fost-respins-se-tavaleste-pe-jos-refuza-sa-urce-avionul-de-bucuresti/
cedric20/05/2019 at 17:03
Leprele incep sa se jeleasca!
https://www.aktual24.ro/panica-mare-chirieac-anunta-deja-condamnarea-lui-dragnea-sunt-foarte-ingrijorat-este-o-executie-politica/
Cetatean20/05/2019 at 17:06
E de rau ca CCR a respins cererea PNL, insa trebuie sa recunoastem ca doar in aparenta ea are acelasi obiect cu inadmisibilitatea ridicata de Cristina Tarcea in procesul lui Dragnea. Nu sunt convins ca e asa, si nu am incredere deloc in argumentele PNL.
Pe de alta parte, faptul ca s-a amanat pana dupa 1 iunie, e mai curand de bine. Insa e ultima amanare posibila, pentru ca pe 15 iunie vin noii judecatori la CCR, si aia se coalizeaza rapid in formatie de 5 la 4 pentru Dragnea.
Vad ca azi e ultimul termen. Pronuntarea trebuie sa fie rapida, pentru ca pe 1 iunie se pensioneaza Luciana Mera. Sa speram!
desy.demeter20/05/2019 at 17:20
“LIVE Sentinta pentru Dragnea nu va fi data azi. Avocatul lui cere achitarea: A intervenit o prescriptie speciala
Ultimul termen in dosarul “Angajarilor fictive la DGASPC Teleorman”, caz in care liderul PSD, Liviu Dragnea, contesta condamnarea la 3 ani si 6 luni de inchisoare pentru instigare la abuz in serviciu, se judeca luni l-a Inalta Curte de Casatie si Justitie.
Chiar daca procesul a continuat, in ciuda numeroaselor cereri de amanare facute de avocatii inculpatilor, magistratii au anuntat ca nu vor da sentintele astazi, ci vor ramane in pronuntare pana la o data pe care o vor anunta la finalul sedintei de judecata…..Avocatul Marian Nazat, care-l reprezinta pe Liviu Dragnea, sustine ca acuzatiile de instigare la fals intelectual, in cazul clientului sau, s-ar fi prescris.
“S-a indeplinit termenul de prescriptie speciala, indiferent daca-l calculam in baza noului sau vechiul Cod penal. Inculpatul nu doreste continuarea procesului penal. V-as ruga sa constatati ca a intervenit aceasta prescriptie speciala”, arata acesta.
In cazul infractiunii de instigare la abuz in serviciu, Nazat cere achitarea lui Liviu Dragnea. Potrivit acestuia, exista o “fractura logica” in descrierea acuzatiei….”
http://www.ziare.com/liviu-dragnea/dna/liviu-dragnea-ultimul-termen-la-inalta-curte-1562170
Cetatean20/05/2019 at 17:25
sarut mana, multumesc! 🙂 Azi se incheie procesul, sunt concluziile finale. Miza e deci: momentul pronuntarii, fara a mai vorbi de sentinta in sine.
radu220/05/2019 at 17:40
Buna ziua. Sa speram sa mai pica o statuie si se ciobeste daca nu se sparge ,Marian Nazat ca si Mateut a aparat orice borfas plin de parale furate. La multi ani primiti pentru clienti sa-i uram!
Cetatean20/05/2019 at 18:55
Radule, eu am alta doleanta privind avocatii, ti-o zic dupa ce aflam daca ia condamnarea Dragnea 🙂
radu220/05/2019 at 22:04
Cate vor fi de spus si scris dupa cele doua decizii…avem rabdare 🙂
Intamplator20/05/2019 at 17:43
In fiecare Weekend FT are o ediție …și câte un invitat la prânz…in ediția “FT Weekend” de sâmbătă este redat pe o întreaga pagina discutia cu invitatul săptămînii care este …….LCK….impresionant interviul….
cedric20/05/2019 at 18:29
https://www.comisarul.ro/articol/informatie-fratii-mazare-sunt-foc-pe-dragnea!-radu_1000089.html
O sa cada toti ca popicele, mai ales daca Dragnea intra la inchisoare!
cedric20/05/2019 at 19:24
BREAKING Dosarul lui Dragnea. Instanța va pronunța sentința pe 27 mai (G4Media)
Cetatean20/05/2019 at 19:29
27 mai. Deci inca o saptamana, de azi inainte. Doamne ajuta!
cedric20/05/2019 at 20:05
As pune pariu ca in noaptea dintre 26/27 mai, in functie de exit polluri, Dragnea isi va lua zborul spre zari mai calde (nu Madagascar, ca nu mai e destinatie sigura)!
Cetatean20/05/2019 at 20:08
Cedric, as pune si eu pariu ca va trage tare sa fure cat poate. Pentru ca el crede ca procentele ii vor influenta pe judecatori.
Nu procentele ii vor influenta, ci altceva.
cedric20/05/2019 at 20:27
Eu sper sa nu poata sa fure cat ar vrea si cat le-ar tebui!
Eugen Vasilescu20/05/2019 at 19:30
Hunor incearca sa-si “echilibreze pozitia la doua capete”
http://www.ziare.com/alegeri/alegeri-europarlamentare-2019/kelemen-hunor-alegerile-din-26-mai-sunt-cele-mai-importante-de-la-intrarea-in-ue-votati-da-la-referendum-1562278
sper sa fie prea tarziu
Paganel20/05/2019 at 21:05
https://www.hotnews.ro/stiri-esential-23152910-avionul-care-aduce-radu-mazare-romania-aterizeaza-intarziere-peste-20-minute.htm
cedric20/05/2019 at 21:51
https://www.digi24.ro/stiri/actualitate/a-murit-remus-opris-1134718
Dumnezeu sa il ierte . Nu i-am cunoscut toate meritele!
Uzurpatorii l-au marginalizat,
Intamplator20/05/2019 at 23:01
“Programul PSD de reîntoarcere a romanilor in țara începe sa dea rezultate.primul roman s a întors din Madagascar “
Cetatean20/05/2019 at 23:05
buna seara 🙂 Sper sa primeasca si ceva bonus la parnaie, nu doar aia jdemii de euroi promisi 🙂
« Revista Presei – 21 mai. “Am impresia că se fac jocuri și asta nu e bine.”
Revista Presei – 18 mai. “Atât de mare e repulsia față de politicile PSD, încât a explodat și magiunul.” »

References: CCR 
 CCR 
 CCR 
 CCR 
 ICCJ 
 ICCJ 
 CCR 
 CCR 
 CCR 
 CCR 
 CCR 
 CCR 
 CCR 
 ICCJ 
 CCR